Codex Manesse

Codex Manesse eller Manessiske håndskrift (også kalt Große Heidelberger Liederhandschrift) Great Heidelberg Song Manuscript, Heidelberg, University of Heidelberg Library, Codex Palatinus Germanicus 848 er et særskilt manuskript, på tysk kalt Liederhandschrift (manusskript med sanger), skrevet og illustrert mellom 1305 og 1340 i Zürich. Det  inneholder kjærlighetsdikt (minnesanger) på middelhøytysk av viktige poeter som eksempelvis Meister Rumelant og mange kjente fyrster. Den tyske minnesangtradisjonen var i begynnelsen påvirket av provençalsk trubadurtradisjon før den fant sitt eget selvstendige uttrykk. 

Manuskriptet inneholder 137 portretter av forfatterne, som alle vises som idealiserte riddere, kledd i drakter med heraldiske farger og figurer, til dels med våpenskjold og lansefaner, noe som gjør det mulig å identifisere dem. Bildene er ikke autentiske portretter, men en fabulering over dikternes personlighet med utgangspunkt i deres forfatterskap.Beyer, Edvard, red. (1971): Verdens litteraturhistorie. Middelalderen 500-1500. Bind 2, Cappelens forlag, s. 405.

Kodeksen ble produsert i Zürich, for adelsfamilien Manesse ved festningen Burg Manegg.Koschorreck & Werner (1981) skjelne ikke med færre enn elleve skrivere, noen jobber samtidig, i produksjonen. Manuskriptet er «det vakrest illuminerte tyske manuskriptet på århundrer».Glier, Ingeborg (januar 1984): omtale av Koschorreck & Werner (1981) i Speculum 59(1), s. 169. Den eneste andre samtidige illuminert sangboken er Weingarten-manuskriptet (Weingartner Liederhandschrift), en gang antatt å ha vært en modell for Codex Manesse.

Manuskriptet er for tiden oppbevart ved Heidelberg universitetsbibliotek. Codex Manesse, Heidelberg University Library. Heidelberg University.

I 2023 ble Codex Manesse tatt opp i UNESCOs Verdens dokumentarv. «Codex Manesse Admitted to UNESCO World Documentary Heritage», Informationsdienst Wissenschaft – Nachrichten. 18. mai 2023. UNESCO-Weltdokumentenerbe «Codex Manesse», Deutsche UNESCO-Kommission

 Bilder 

 Referanser 

 Litteratur 
 Koschorreck, Walter; Werner, Wilfried, red. (1981): Kommentar zum Faksimile des Codex Manesse: Die grosse Heidelberger Liederhandschrift, Kassel: Ganymed. Kommentar til faksimileutgaven, med essayer av Wilfried Werner, Ewald Vetter, Walter Koschorreck, Hugo Kuhn, Max Wehrli og Ewald Jammers.

 Eksterne lenker 

Fullstendig faksimile, Universitätsbibliothek Heidelberg

Kategori:Litteratur fra middelalderen
Kategori:Heraldikk